Les obres del carrer València compaginen la reurbanització de la via amb les excavacions arqueològiques
24 d’octubre 2017

​ Les obres del carrer València compaginen la reurbanització de la via amb les excavacions arqueològiques. Així ho han assegurat des de la regidoria de Manteniment de l'Ajuntament de Sagunt, a més de les arqueòlogues que estan treballant en l'excavació i que estan en constant comunicació amb l'arqueòleg de la Conselleria de Cultura.

El regidor de Manteniment, Pepe Gil, assegura que “**les obres van a bon ritme, tal com s'està marcant des del principi**”. Respecte a les restes arqueològiques, actualment eixe contacte assidu amb la Conselleria servix per a agilitar els tràmits pertinents de documentació i anàlisi de qualsevol troballa perquè, en la mesura del possible, no interrompa el desenvolupament de l'obra.

![](/media/cefl40n2/55cuerpo5.jpg)  

Recentment s'ha ampliat l'excavació arqueològica i s'han trobat més restes en la part més propera a la Domus dels Peixos, prop de la plaça Blasco Ibánez. Estos seran datats i es seguirà excavant cap a la vorera per a documentar millor el tipus de construcció i l’època.

Les obres de reurbanització del carrer van començar el passat 16 d'octubre i, en el primer tram, estan compreses entre la plaça Blasco Ibáñez i la parròquia del Salvador. Els treballs, el termini d'execució dels quals és de 10 mesos, corresponen a la demolició del paviment existent en calçades i voreres, la formació de caixes de vials i voreres, la xarxa general de reg i jardineria, així com la d'enllumenat públic, les rases per a la xarxa de baixa tensió i la pavimentació i obra civil.

![](/media/kainfdwd/55cuerpo1.jpg)  
![](/media/12dfexuk/55cuerpo4.jpg)

*   [](http://www.facebook.com/sharer.php?u=https://aytosagunto.es/va/actualitat/les-obres-del-carrer-valencia-compaginen-la-reurbanitzacio-de-la-via-amb-les-excavacions-arqueologiques/ "Facebook")
*   [](http://twitter.com/share?url=https://aytosagunto.es/va/actualitat/les-obres-del-carrer-valencia-compaginen-la-reurbanitzacio-de-la-via-amb-les-excavacions-arqueologiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-del-carrer-valencia-compaginen-la-reurbanitzacio-de-la-via-amb-les-excavacions-arqueologiques/ "Linked In")
*   [](mailto:?body=https://aytosagunto.es/va/actualitat/les-obres-del-carrer-valencia-compaginen-la-reurbanitzacio-de-la-via-amb-les-excavacions-arqueologiques/)